# PRAVILNIK O PRAVICAH IN DOLŽNOSTIH DIJAKA – KULTURNIKA

**1.**

Status dijaka kulturnika ima tisti dijak, ki je aktiven član umetniške skupine ali je perspektiven na določenem kulturnem področju.

**2.**

Dijak za status raziskovalca zaprosi tako, da do 20. septembra tekočega šolskega leta šolski pedagoginji odda Obrazec - podatki o kulturni dejavnosti, ki se nahaja na spletni strani šole. Po obravnavi mu bo posredovan odgovor o dodelitvi statusa.

**3.**

Dijak kulturnik mora biti s svojim vedenjem in s svojim delom primeren dijak.

**4.**

Pri pouku mora dijak kulturnik sodelovati in delati kot ostali dijaki, ima pa možnost, da je ustno ocenjen, kadar se dogovori z učiteljem. Dogovor mora dijak kulturnik spoštovati in se ne sme izmikati spraševanju ob dogovorjenem roku. Če do dogovora za preverjanje in ocenjevanje znanja ne pride po krivdi dijaka, je dijak kulturnik pri tem predmetu izenačen z ostalimi dijaki.

**5.**

Dijak kulturnik mora biti ocenjen za vsako ocenjevalno obdobje.

**6.**

Če je predmet vezan na pisno nalogo, jo dijak kulturnik lahko piše izven oddelka. Za rok se dijak-kulturnik dogovori z učiteljem.

**7.**

Če je predmet vezan na vaje (praktični pouk), mora dijak kulturnik opraviti vse vaje (praktični pouk), ne glede na obveznosti, ki jih ima pri kulturnem udejstvovanju.

**8.**

Če ima dijak kulturnik v ocenjevalnem obdobju dve negativni oceni, izgubi status dijaka kulturnika za toliko časa, dokler ni pozitiven. Evidenco o tem vodi razrednik, ki o tem seznanja člane razrednega učiteljskega zbora.

## DOLOČBA TE TOČKE NE POZNA IZJEM!

**9.**

Status dijaka kulturnika preneha takrat, ko dijak kulturnik iz kakršnihkoli razlogov preneha nastopati.

**10.**

Dijak mora za vsak nastop ali udejstvovanje na prireditvi prinesti predhodno obvestilo o udeležbi na nastopu oz. prireditvi. O spremembi časa vaj mora dijak sproti obveščati razrednika.

**11.**

Za udeležbo na nastopih ali prireditvah dijak kulturnik **lahko izostane največ 100 učnih ur v šolskem letu**. Tega števila dijak kulturnik ne sme prekoračiti. Evidenco teh izostankov vodi razrednik in o tem seznanja člane razrednega učiteljskega zbora.

**12.**

Šola dodeljuje dijaku status **za eno šolsko leto**, iz utemeljenih razlogov pa lahko le za določen čas v šolskem letu.

**13.**

Sklep o dodelitvi statusa začne veljati, ko je izročen staršem dijaka in vsaj eden od staršev oz. polnoletni dijak podpiše, da soglaša z njim.

Pravilnik začne veljati s 1. septembrom 2002.

Dokument pripravila: Tadeja Fričovsky

Odgovorna oseba:

Mag. Marijan Pogačnik, ravnatelj

1. september 2002